Document ID: 32001D0743

Odločba Komisije
z dne 19. oktobra 2001
o spremembi Odločbe 95/340/ES o začasnem seznamu tretjih držav, iz katerih države članice dovolijo uvoz mleka in proizvodov na osnovi mleka
(notificirano pod dokumentarno številko K(2001) 3125)
(Besedilo velja za EGP)
(2001/743/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 92/46/EGS z dne 16. junija 1992 o zdravstvenih predpisih za proizvodnjo in dajanje na trg surovega mleka, toplotno obdelanega mleka in izdelkov na osnovi mleka [1], kakor je bila nazadnje spremenjena s Pogodbo o pristopu Avstrije, Finske in Švedske [2], in zlasti člena 23(2) in (3) Direktive,
ob upoštevanju naslednjega:
(1) Odločba Komisije 95/340/ES [3], kakor je bila nazadnje spremenjena z Odločbo 95/584/ES [4], določa začasen seznam tretjih držav, iz katerih države članice dovolijo uvoz mleka in proizvodov na osnovi mleka.
(2) Po izbruhu slinavke in parkljevke v Urugvaju je potrebno, da se zagotovi neprekinjena zaščita stanja zdravstvenega varstva živali v Skupnosti, formalno začasno opustiti odobritve uvoza iz Urugvaja za surovo mleko in mlečne proizvode ter mleko in mlečne proizvode, ki so bili le enkrat pasterizirani.
(3) Po izbruhu slinavke in parkljevke v Argentini je tudi potrebno formalno opustiti začasne odobritve uvoza iz prej odobrenega južnega dela države za mleko in mlečne proizvode, ki so bili le enkrat pasterizirani.
(4) Pristojni organi Mavretanije so zahtevali odobritev uvoza nekaterih vrst mleka in mlečnih proizvodov v Skupnost, na podlagi misije Skupnosti pa kaže, da je stanje zdravstvenega varstva živali tako, da bi se Mavretanija lahko uvrstila v seznam za nekatere vrste obdelanega mleka in mlečnih proizvodov, ob upoštevanju, da se je treba dogovoriti o načrtu spremljanja ostankov škodljivi snovi in odobriti obrate, preden se lahko uvoz izvede.
(5) Primerno je razjasniti naslove v stolpcih Priloge.
(6) Treba je ustrezno spremeniti Odločbo 95/340/ES.
(7) Ta odločba se revidira glede na situacijo živalskih bolezni v zadevnih državah.
(8) Ukrepi, predvideni s to odločbo, so v skladu z mnenjem Stalnega veterinarskega odbora -
SPREJELA NASLEDNJO ODLOČBO:
Člen 1
Priloga k Odločbi 95/340/ES se nadomesti s Prilogo k tej odločbi.
Člen 2
Ta odločba je naslovljena na države članice.
V Bruslju, 19. oktobra 2001

Labels: 17
5
0
3
6